Publication: Magyar Közlöny
Issue: MK-2006-64 (Year: 2006, Number: 64)
Era: 2004-2010
Section: 3. melléklet a 29/2006. (V. 30.) BM rendelethez
Paragraph Index: 363

1. Az adattovábbítás Az adattovábbítás és adatfeldolgozás rendjét a TVI vezetõje határozza meg. A jelentési rendszer tervének kidolgozásáért a HVI vezetõje, végrehajtásáért az SZSZB jegyzõkönyvvezetõje és a HVI vezetõje felelõs. A folyamat felügyeletét a TVI vezetõje látja el. 1.1. Az adattovábbítás feltételeinek biztosítása Ahhoz, hogy a jelentések megfelelõ idõben, megfelelõ helyen, a választási irodák rendelkezésére álljanak, az ügyviteli folyamat pontos megszervezése szükséges. A helyi adottságok számbavételével a várható adatmennyiség feldolgozására a lehetõ leggyorsabb adattovábbítási folyamatot kell kidolgozni, a mûködési feltételeket meg kell teremteni: – a bizonylatok megfelelõ idõben történõ elõállítása, az elõre kitölthetõ adatok beírása, a szükséges mennyiségû másolati példány elõállítása és eljuttatása a szavazókörökbe, illetve a választási irodákhoz, – a jelentési rendszer feltételeinek pontos ismerete (jelszórendszer az adatküldõ és az adatfogadó azonosítására), – a választási irodákban megfelelõ számú adatfogadó személyzet biztosítása, munkabeosztásuk megszervezése (ki, hol és mikor fogadja a beérkezõ adatokat), – adatfogadás módjának meghatározása (azonosítókkal elõre kitöltött bizonylatok elõkészítése, a telefonon vagy faxon érkezett adatok felvezetése a bizonylatokra), – üzemképes technikai eszközök biztosítása megfelelõ számban (telefonvonalak, telefax készülékek, számítógép, iratmásoló stb.), – segédanyagok biztosítása a zökkenõmentes lebonyolításhoz (pl. tartalék faxpapír, másolópapír stb.). 1.2. Az adatfeldolgozó rendszer A szavazóköri adatok összesítése központi számítógépes program segítségével történik. A HVI-k szavazóköri jelentéseiket számítógépen rögzítik és továbbítják. A HVI a hálózat vagy az eszköz üzemképtelensége esetén a jelentést rögzítésre haladéktalanul a TVI vezetõje által kijelölt adatfeldolgozó helyre továbbítja.

Source: https://magyarkozlony.hu/hivatalos-lapok/e133ee2988104e1409951e9ece1d29005c80ee3b/dokumentumok/504216044d8eed5eed72fc4b6c6441984bebe782/letoltes